C 184/6
SK
Úradný vestník Európskej únie
25.5.2023
1.4.
EHSV zdôrazňuje, že zber a monitorovanie údajov sú kľúčovou výzvou pre vykonávanie akčného plánu pre mládež a že by malo ísť o pravidelné podávanie správ Európskou komisiou, Európskou službou pre vonkajšiu činnosť (ESVČ), príslušnými finančne podporovanými agentúrami a organizáciami občianskej spoločnosti v súlade s mapovaním a analýzou nedostatkov v medzinárodných údajoch o mládeži, ktoré nedávno vykonala Európska komisia (1).
1.5.
EHSV víta a podporuje prepojenie s prácou Organizácie spojených národov (OSN) a jej agentúr v tejto oblasti, najmä pokiaľ ide o program Mládež, mier a bezpečnosť a akúkoľvek súčinnosť s Výborom pre práva dieťaťa.
1.6.
EHSV sa domnieva, že hlavné politiky EÚ v oblasti mládeže, ako sú Erasmus+ a záruka pre mladých ľudí, môžu byť užitočné pri práci zameranej na zapojenie mládeže a politiky v oblasti mládeže.
Pri využívaní takýchto štruktúr by sa mala venovať pozornosť nezávislosti postupov podávania žiadostí a otázkam, ako sú víza a jazyky.
1.7.
EHSV odporúča Rade podnecovať členské štáty EÚ, aby mali svoje vlastné plány zamerané na podobné otázky ako akčný plán pre mládež a spolupracovali s občianskou spoločnosťou, najmä s mládežníckymi organizáciami.
Okrem toho by sa mali naďalej budovať a posilňovať existujúce prepojenia a partnerstvá v rámci občianskej spoločnosti medzi členskými štátmi EÚ a cieľovými krajinami, najmä medzi mládežníckymi organizáciami.
1.8.
EHSV takisto odporúča, aby sa podporovali cieľové krajiny a aby sa im poskytli nástroje, ktoré im umožnia mať vlastné konkrétne politiky v oblasti mládeže a vytvoriť národné rady mládeže alebo rovnocenné subjekty.
Komisia by sa zároveň mala pri podpore cieľových krajín riadiť zásadami ľudských práv.
1.9.
EHSV sa domnieva, že by sa malo vytvoriť prepojenie medzi akčným plánom pre mládež a Európskym rokom zručností, aby sa zabezpečilo, že táto práca bude v partnerských krajinách prioritou.
1.10.
EHSV zastáva názor, že činnosti týkajúce sa vzdelávania by sa mali zameriavať na rovnosť, najmä na ochranu mladých dievčat, a že stratégie by mali zabezpečiť zapojenie osôb, ktoré je najťažšie osloviť.
Všetky štipendijné možnosti by mali byť otvorené a transparentné a mali by obsahovať premyslené metódy na povzbudenie osôb, ktoré je najťažšie osloviť.
1.11.
EHSV vyjadruje pevné presvedčenie, že by sa mala podporovať občianska angažovanosť vo všetkých organizáciách občianskej spoločnosti, ako sú mládežnícke organizácie, odbory a skupiny mladých podnikateľov.
1.12.
EHSV sa domnieva, že obchodná politika EÚ musí preskúmať svoj vplyv na mladých ľudí a prepojenie s nimi, najmä v rámci kapitol o obchode a udržateľnosti a dohôd o hospodárskom partnerstve.
1.13.
EHSV odporúča, aby sa v súlade so štúdiou Európskej komisie pri práci s mladými ľuďmi v rámci vonkajšej činnosti rozvinuli pre mladých ľudí konkrétne komunitné služby v oblasti duševného zdravia a ciele, ktoré sa budú týkať počtu výstupov, ako aj zlepšenia stavu duševného zdravia.
1.14.
EHSV sa domnieva, že boj proti detskej práci by mal byť dôležitou súčasťou akčného plánu pre mládež, aby v 21. storočí bola detská práca konečne už len históriou.
2.
Podkladové informácie: príslušné činnosti EHSV 2.1.
V októbri 2018 prijal EHSV svoje stanovisko k novej stratégii EÚ pre mládež (2), v ktorom zdôraznil, že je potrebné zaujať k mládeži medziodvetvový prístup a venovať väčšiu pozornosť zamestnanosti, duševnému zdraviu, rovnosti a vzdelávaniu.
V tejto súvislosti takisto zdôraznil význam politík vonkajšej činnosti EÚ.
(1) (2)
Kalantaryan, S., Mcmahon, S., Ueffing, P., Youth in external action, JRC130554, Úrad pre vydávanie publikácií Európskej únie, Luxemburg, 2022.
Ú. v.
EÚ C 62, 15.2.2019, s. 142.